D23: Siri Prekuel Star Wars: Rogue One Akan Memulakan Penggambarannya Tahun Hadapan
Diantara keterujaan siri televisyen Star Wars The Mandalorian dan kembalinya Ewan McGregor sebagai Obi-Wan Kenobi, Disney dan Lucasfilms mengumumkan satu lagi siri Star Wars akan menemui penonton di Disney+ tidak lama lagi. Siri yang masih belum mempunyai tajuk itu merupakan prekuel kepada filem Rogue One: A Star Wars Story dan akan memberi fokus kepada karakter pengintip Rebellion, iaitu Cassian Andor (Diego Luna). Rogue One: A Star Wars Story  Rogue One: A Star Wars Story Pihak studio telah mengesahkan bahawa penggambaran siri tersebut dijangka akan bermula pada tahun hadapan dan lokasi penggambaran bertempat di UK. Setakat ini, hanya Alan Tudyk yang sah akan menyertai Diego Luna. Tudyk merupakan pelakon suara untuk karakter robot, K-2SO. Siri prekuel akan datang digambarkan sebagai siri thriller pengintipan yang akan meneroka kisah penuh para pengintip dan misi berani mati yang dilakukan demi mengembalikan harapan kepada galaksi yang dicengkam pemerintahan Empire yang sangat kejam. Setakat ini, tarikh tayangan siri prekuel Rogue One masih belum diumumkan.